CELEX: 62022TN0087
Language: et
Date: 2022-02-17 00:00:00
Title: Kohtuasi T-87/22: 17. veebruaril 2022 esitatud hagi – Hahn Rechtsanwälte versus komisjon

19.4.2022   
            
            
               ET
            
            
               Euroopa Liidu Teataja
            
            
               C 165/38
            
         
      17. veebruaril 2022 esitatud hagi – Hahn Rechtsanwälte versus komisjon
      (Kohtuasi T-87/22)
      (2022/C 165/46)
      Kohtumenetluse keel: saksa
      
         Pooled
      
      
         Hageja: Hahn Rechtsanwälte PartG mbB (Bremen, Saksamaa) (esindaja: advokaat K. Künstner)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 7. detsembri 2021. aasta otsus C(202l) 9326 (final);
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja kolm väidet.
      
                  1.
               
               
                  Esimene väide: puuduvad määruse (EÜ) nr 1049/2001 (1) artikli 4 lõikes 2 nimetatud keeldumise alused.
                  
                              —
                           
                           
                              Komisjon ei ole tõendanud monopolivastase menetluse AT.40178 – sõidukite heitkogused – menetlusosaliste suhtes kaitset väärivate ärihuvide olemasolu määruse (EÜ) nr 1049/2001 artikli 4 lõike 2 tähenduses ega ole läbi viinud juhtumipõhist hindamist.
                           
                        
                              —
                           
                           
                              Komisjon ei saa tugineda uurimistegevuse kaitsele, kuna tegemist on jõustunud otsusega lõpetatud monopolivastase menetlusega ning komisjon ei ole läbi viinud juhtumipõhist hindamist.
                           
                        
                              —
                           
                           
                              Komisjon tugineb avalikustamata jätmise üldisele eeldusele, kuigi määruse nr 1049/2001 artikli 4 lõike 2 esimese ja/või kolmanda taande tingimused ei ole täidetud, mis toob kaasa olukorra, kus dokumentidega tutvumise reegli ja erandi suhe on lubamatul moel ümber pööratud.
                           
                        
            
                  2.
               
               
                  Teine väide: avaldamine teenib ülekaalukaid üldisi huve määruse (EÜ) nr 1049/2001 artikli 4 lõike 2 tähenduses.
                  
                              —
                           
                           
                              Komisjon on ebaõigelt väitnud, et puuduvad ülekaalukad üldised huvid määruse (EÜ) nr 1049/2001 artikli 4 lõike 2 tähenduses.
                           
                        
                              —
                           
                           
                              Ühiste hüvede rikkumine on käesoleval juhul ilmne, kuna kartellikokkulepped puudutavad ka sõidukite katkestusseadmeid ning lämmastikoksiidi suurenenud saaste avaldab kahjulikku mõju ühistele hüvedele nagu tervis, keskkond ja kliima.
                           
                        
                              —
                           
                           
                              European Environment Agency (EEA) andmetel sureb ainuüksi Saksamaal aastas ligikaudu 12 800 inimest lämmastikoksiidi õhusaaste tagajärjel.
                           
                        
            
                  3.
               
               
                  Kolmas väide: ei ole konkreetselt kontrollitud, kas dokumentidega oleks võimalik tutvuda osaliselt määruse (EÜ) nr 1049/2001 artikli 4 lõike 2 tähenduses.
                  
                              —
                           
                           
                              Komisjon ei ole piisavalt täpselt kontrollinud, kas teise võimalusena tuleks lubada tutvuda toimikuga osaliselt määruse (EÜ) nr 1049/2001 artikli 4 lõike 2 tähenduses.
                           
                        
                              —
                           
                           
                              Ei kontrollitud, kas saaks kasutada meedet, mis piiraks hageja õigust dokumentidega tutvuda vähemal määral.
                           
                        
            
         (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT 2001, L 145, lk 43; ELT eriväljaanne 01/03, lk 331).